b'\n_START_ARTICLE_\nWestern swing\n_START_PARAGRAPH_\nWestern swing je naziv za plesnu glazbu koja se stvarala na jugu SAD-a 1930.-ih i 1940.- ih godina, na osnovama country (u to je vrijeme mahom kori\xc5\xa1ten termin "hillbilly") glazbe._NEWLINE_Za razliku od swing glazbenih sastava u kojima su sredi\xc5\xa1nje mjesto zauzimali puha\xc4\x8dki instrumenti, kod western swing sastava sredi\xc5\xa1nje mjesto zauzima violina - u \xc4\x8demu mo\xc5\xbeemo prepoznati presudan znatan utjecaj mariachi glazbe. \xc5\xbdi\xc4\x8dani instrumenti su u western swingu elektrificirani, tj. rije\xc4\x8d je o akusti\xc4\x8dnim glazbalima koji se spajaju na zvu\xc4\x8dnike. Jedan od prepoznatljivih instrumenata u western swing sastavima je akusti\xc4\x8dna gitara - tj. gitara sa \xc4\x8deli\xc4\x8dnim \xc5\xbeicama._NEWLINE_Ovaj glazbeni \xc5\xbeanr je bio osobito popularan u Texasu, Kaliforniji i Oklahomi. Glazbenici su se uglavnom obla\xc4\x8dili (odnosno, i do danas se obla\xc4\x8de) u prepoznatljivom "kaubojskom" stilu, te su u prvom redu ciljali na ruralnu publiku._NEWLINE_Western swing je imao sredi\xc5\xa1nje mjesto u razvoju rockabillya, koji je poniknuo 1950.- ih na istom geografskom podru\xc4\x8dju i u istom socijalnom miljeu, te predstavlja temelj cjelokupnog rocka.'